Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az üzletek működéséről szóló 4/1997. (I. 22.) Korm. rendelet 17. § (4) bekezdése azonban a lakosság jogos érdekeit,
Paragraph Index: 975

Az üzletek működéséről szóló 4/1997. (I. 22.) Korm. rendelet 17. § (4) bekezdése azonban a lakosság jogos érdekeit, illetve nyugalmát sértő zene, tánc rendezésének megtiltását a jegyző kötelességévé teszi. Tekintettel arra, hogy a RAVE Bt. hangos zeneszolgáltatása miatt a ház lakói többször fordultak a polgármesteri hivatalhoz panasszal, és ez a panasz a zajmonitor felszerelése ellenére sem szűnt meg, a jegyzőnek a fenti rendelkezés szerint kellett volna eljárnia. Az országgyűlési biztos megállapította, hogy a jegyző mulasztásával az egészséges környezethez való joggal összefüggésben visszásságot okozott. Az országgyűlési biztos a visszásság orvoslása érdekében a mulasztás pótlását kezdeményezte. A kezdeményezést a jegyző elfogadta. OBH 6797/1997. Az Alkotmány 18. §-ában deklarált egészséges környezethez való joggal összefüggésben visszásságot okoz, ha a hatóság az engedéllyel nem rendelkező szennyvíz-előtisztító üzemeltetőjével szemben a környezetszennyezés tényének megállapítása ellenére sem alkalmaz szankciót. A Kossuth Rádió Magyarországról jövök című műsora összefoglaló riportot sugárzott arról, hogy a GALLICOOP Rt. pulykatenyésztő telepéről a szarvasi szennyvíztisztítóba érkező előtisztított szennyvíz nem felel meg a jogszabályban meghatározott környezetvédelmi határértékeknek. A műsorban az is elhangzott, hogy az előtisztítónak nincs üzemeletetési engedélye. A rádióriport alapján alkotmányos joggal kapcsolatos visszásság gyanúja miatt az országgyűlési biztos vizsgálatot indított. Az országgyűlési biztos megállapította, hogy a települési jegyző azzal, hogy a lakossági panaszok alapján hozott korábbi határozatainak végrehajtásáról nem gondoskodott, az Alkotmány 18. §-ában deklarált egészséges környezethez való joggal összefüggésben visszásságot okozott. A szarvasi szennyvíztisztító esete túlmutat az egyedi problémán. Az ügy a jelenlegi jogi szabályozás hiányosságait

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes